***K a p a d o k i j a & M a l a A z i j a***

***777-2020***

|  |  |
| --- | --- |
| **26.03.****četvrtak** | Okupljanje grupe u splitskoj zračnoj luci u 5,00 sata. Upoznavanje sa voditeljem putovanja, podjela putne dokumentacije i prijava na let u 6,50 sati za Kayseri sa presjedanjem u Zagrebu i Istanbulu. Dolazak u zračnu luku u Kayseriu u 19,45 sati po lokalnom vremenu. Transfer do hotela u *Kapadokiji*. Prijava i smještaj. Večera. Noćenje. |
| **27.03.****petak** | Doručak. Odlazak autobusom u razgled *Kapadokije*, predivne povijesne pokrajine Anatolije u Turskoj. Ovo je područje nevjerovatnih geoloških obilježja s pećinama, „vilenjačkim dimnjacima“ i veličanstvenim krajolikom koju su u davnim vremenima putnici opisivali kao „Zemlju od 20.000 piramida“ ili „Čudnovatu zemlju od šarene stijene“. Po dolasku u NP *Göreme* razgled grada *Göreme* isklesanog u šupljinama neobičnih stijena uokolo kojih se nalaze očuvana podzemna naselja iz 4. stoljeća. Vožnja do *Zelve*, muzeja arhitekture na otvorenom i tvrđave *Uçhisar* s koje se pruža prekrasan pogled na Kapadokiju. Povratak u hotel. Večera. Mogućnost odlaska na „Ples derviša“ koji je pod zaštitom UNESCO-a kao dio svjetske kulturne baštine. Povratak u hotel. Noćenje. |
| **28.03.****subota** | U ranim jutarnjim satima mogućnost odlaska na spektakularni let balonom iznad Kapadokije. Doručak. Odlazak autobusom u posjet podzemnim gradovima *Derinkuyu* i *Kamiakli*, koji datiraju iz 2000.god prije Krista. Podzemne gradove u Kapadokiji su koristili rani kršćani kao skloništa. Po dolasku razgled najvećeg podzemnog grada *Derinkuyu* koji ima 7 katova koji vode do dubine od 60 metara ispod površine zemlje. U gradu su pronađena mjesta za obavljanje religijskih obreda, smočnice, štale za stoku, spavaonice, trgovine, skladišta za oružje, grobnice i učionice. Kroz njega teče svježa pitka voda te ima niz ventilacijskih sistema. Nakon razgleda posjet podzemnom gradu *Kaymakli* koji je nastao između 6. i 10. st. Veličina i brojnost prostorija, hodnika i prostora za život pokazuju da je grad naseljavalo mnogobrojno stanovništvo, prema arheolozima grad je imao oko 3.500 stanovnika. Povratak u hotel. Večera. Mogućnost odlaska na tursku večer sa folklornim programom. Noćenje. |
| **29.03.****nedjelja** | Doručak. Odjava iz hotela. Ukrcaj u autobus i polazak do Konye. Po dolasku panoramski razgled i posjet muzeju Mevlana, jednog od najvećih vjerskih mislioca i filozofa svih vremena. Kraća šetnja gradskim uličicama. Nastavak vožnje prema gradu *Denzili*. Prijava i smještaj u hotel. Večera. Noćenje. |
| **30.03.****ponedjeljak** | Doručak. Odjava iz hotela. Odlazak do *Pamukkale – „Pamučne palače“* kompleksa jedinstvenih mineralnih izvora u jugozapadnoj Turskoj. Lokalitet je nastao kao posljedica potresa. Prelijevanje mineralne vode i taloženje minerala stvorile su prekrasne bazene ispunjene predivnom tekućinom plave boje. U 2.st. pr. Krista u blizini Pamukkalea je bio izgrađen lječilišni grad i jedno od najpoznatijih antičkih nalazišta *Hierapolis****.*** Obilazak lokaliteta: ostaci crkve i grob apostola sv. Filipa, amfiteatar, groblje sa sarkofazima, ... Nakon razgleda odlazak autobusom prema gradu *Kuşadasi*. Prijava i smještaj u hotel. Večera. Po želji grupe odlazak u šetnju sa voditeljem putovanja. Noćenje. |
| **31.03.****utorak** | Doručak. Ukrcaj u autobus. Polazak prema *Efezu* i zaustavljanje kod kuće Djevice Marije u kojoj je ona prema predaji proživjela zadnje godine svog života. Nastavak vožnje do Efeza, nekadašnje antičke metropole. Grad je najpoznatiji po Artemidinom hramu, najvećem i najraskošnijem grčkom hramu i jednom od sedam svjetskih čuda. Obilazak lokaliteta: *Artemidin hram, Odeon, ostaci velikog kazališta, rimske kupelji, bazilika apostola Sv. Ivana, brdo uznesenja.* Povratak u Kuşadasi. Slobodno vrijeme do večere u hotelu. Noćenje. |
| **01.04.****srijeda** | Doručak. Odjava iz hotela. Ukrcaj u autobus i polazak prema *Izmiru*, trećem gradu po veličini u Turskoj. Po dolasku panoramski razgled grada, kraća pauza i polazak prema zračnoj luci. Prijava na let za Split u 15,15 sati sa presjedanjem u Istanbulu i Zagrebu. Dolazak u splitsku zračnu luku u 22,50 sati.  |

**CIJENA ARANŽMANA:**

|  |  |
| --- | --- |
| Uplata rezervacije: 1.100,00 kuna ( promjenjiva stavka ovisna o cijeni zrakoplovne karte)Nadoplata za 1/1 sobu: 1.050,00 kuna |  **20 – 24 putnika 8.590,00 kuna** **15 - 19 putnika 8.790,00 kuna** |

**Program uključuje:** prijevoz zrakoplovom u ekonomskoj klasi na relaciji Split – Kayseri – Izmir – Split sa presjedanjima u Zagrebu i Istanbulu sa uključenim zrakopl. pristojbama, ručnu prtljagu do 8 kg i predanu prtljagu do 23 kg, smještaj u hotelima 4\* na bazi polupansiona ( 3 noćenja u Kapadokiji, 1 noćenje u Denziliju, 2 noćenja u Kusadasiju), prijevoz autobusom turističke klase prema programu, lokalnog vodiča na hrvatskom jeziku tijekom cijele ture, pratitelja putovanja, transfere prema programu, ulaznice za sve lokalitete koji se posjećuju prema programu, troškove auto cesta i parkinga, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, organizaciju putovanja.

**Program ne uključuje:** informativne cijene za let balonom u Kapadokiji – 200 €, tursku večer 45 € i ples derviša 40 €, napojnice vozaču i lokalnom osoblju – 30 €, trošak posredovanja i izdavanja turske vize - 250,00 kuna, ulaznice za kulturno-povijesne spomenike i lokalitete koji nisu navedeni programom, dodatne sadržaje i troškove koji nisu predviđeni programom, osobne troškove

**Preporuka:** uplata police osiguranja od rizika otkaza putovanja: 240,00 kuna (plativo isključivo kod uplate rezervacije)

**ZA OVO PUTOVANJE JE POTREBNA E-VIZA I VAŽEĆA PUTOVNICA KOJA MORA BITI VALJANA MINIMALNO 6 MJESCI OD DATUMA POLASKA NA PUTOVANJE**

 **PUTOKAZI SPLIT, Mažuranićevo šetalište 14, tel: 021/455-038, R.V. 9,00 – 17,00 sati**

**mob: 099/26-424-26, www.putokazi-split.com; e-mail:** **ratka@putokazi-split.com**

ID COD: HR-AB-21060271971